Alain Delon

Alain Delon (1935–2024) var en fransk skuespiller. Han fikk tidlig stjernestatus; som 23-åring ble han sammenlignet med skuespillere som Gérard Philipe, Jean Marais og James Dean. Han ble av og til kalt den mannlige Brigitte Bardot. Opp gjennom årene arbeidet Delon med flere kjente regissører; Luchino Visconti, Jean-Luc Godard, Jean-Pierre Melville, Michelangelo Antonioni og Louis Malle. Delon hadde sin storhetstid i 1960- og 1970-årene.

 Liv og virke 
Bakgrunn
Alain Delons foreldre ble skilt da han var fire år gammel, og etter en tid i fosterhjem ble han plassert på en katolsk pensjonatskole. Den vanskelige oppveksten kom til å prege ham hele livet. Etter å ha blitt utvist fra flere skoler ble han til slutt slakterlærling hos sin stefar.

Som fjortenåring fikk han en liten rolle i en kortfilm som faren til en kamerat laget. Samme år rømte han hjemmefra; han hadde tenkt seg til Chicago, men ble pågrepet i Bordeaux.
Militær
Han vervet seg til det franske marinekorpset da han var sytten år gammel, og der fikk han utdannelse som radiooperatør. Det ble oppdaget at han hadde stjålet materiell, og marinen ga ham valget mellom å slutte eller å forlenge tjenestetiden fra tre til fem år. Han valgte det siste, og tjenestegjorde som fallskjermjeger i Indokina under slaget ved Dien Bien Phu i 1954. Også i Indokina ble han tatt for tyveri – denne gangen hadde han stjålet en militærjeep og deretter satt seg fast i en vannførende grøft. Dette medførte at han ble fratatt radiooperatørlisensen og avskjediget fra marinen. Tyveårsdagen sin tilbragte han bak lås og slå.

Da han kom tilbake til Frankrike var han full av sinne, som han rettet mot foreldrene fordi de hadde latt ham dra til Indokina. Ettersom han hadde vervet seg frivillig og var under myndighetsalderen hadde han ikke kunnet dra om foreldrene hadde sagt nei. Han kuttet alle bånd til dem, og bestemte seg for å klare seg på egen hånd – samtidig ante han ikke hva han skulle gjøre med livet sitt. Han skaffet seg diverse tilfeldige jobber, blant annet som lastearbeider i Les Halles i Paris, og fikk husly og venner blant prostituerte, gigoloer og gangstere i det lurvete miljøet rundt Pigalle på Montmartre.
Skuespiller
Han var muskuløs og hadde et vakkert, uskyldsrent ansikt, og mye takket være sitt fordelaktige ytre klarte han etter hvert å få foten innenfor i filmbransjen.

Han filmdebuterte i 1957. Hans gjennombrudd som skuespiller kom i 1960 da den italienske filmregissøren Luchino Visconti ga ham en hovedrolle i den anerkjente filmen Rocco og hans brødre. Snart var han en av Frankrikes mest populære filmskuespillere og gjorde også en internasjonal karriere, først i romantiske roller, senere for det meste i gangsterfilmer. 

Han fikk sveitsisk statsborgerskap i 1999, og selskapet som selger produkter med hans navn, har base i Genève. 

I 1985 ble han tildelt César-prisen i kategorien «Beste mannlige skuespiller».

 Filmografi 
 År Tittel Rolle Regissør Notat 1949 Le rapt gangster Olivier Bourguignon kortfilm 1957 Siste oppgjør Jo Yves Allégret  Ung og fordervet Loulou Marc Allégret  1958 Tilgi meg Christine  Pierre Gaspard-Huit  1959 Svake kvinner  Michel Boisrond  Le chemin des écoliers  Michel Boisrond  1960 Het sol  René Clément  Rocco og hans brødre  Luchino Visconti  1961 Quelle joie de vivre  René Clément  Les Amours celebres Albert III, hertug av Bayern Michel Boisrond  1962 Feber Piero Michelangelo Antonioni  Die Rote passasjer i Venezia Helmut Käutner ikke oppført på rollelisten Vi er alle syndere  Julien Duvivier  1963 Leoparden  Luchino Visconti  Kupp i Cannes  Henri Verneuil Carambolages  Marcel Bluwal ikke oppført på rollelisten 1964 Den sorte tulipan  Christian-Jaque  Kattene Marc René Clément  L'amour à la mer skuespiller Guy Gilles  Desertøren  Alain Cavalier også produsent Den gule Rolls Royce Stefano Anthony Asquith  Le journal d'un combat (ingen) Guy Gilleskortfilm, produsent 1965 Engang tyv...  Ralph Nelson 1966 Helter uten mål  Mark Robson  Heia Texas  Michael Gordon  Brenner Paris?  René Clément  1967 Eventyrerne  Robert Enrico  Leiemorderen  Jean-Pierre Melville  Den djevelske plan  Julien Duvivier  1968 Spirits of the Dead()  Louis Malle  Piken på motorsykkelen Daniel Jack Cardiff også produsent Farvel min venn  Jean Vautrin  Ho! mann på flyplass Robert Enrico ikke oppført på rollelisten 1969 Svømmebassenget  Jacques Deray  Jeff Laurent Jean Vautrin også produsent Sicilianerklanen Roger Sartet Henri Verneuil  1970 Borsalino  Jacques Deray også produsent Sortie de secours (ingen) Roger Kahane produsent Den røde sirkel Corey Jean-Pierre Melville  Madly  Roger Kahane også produsentCrève patron, crève tranquilleleiesoldatJacques Deray og Piero Schivazappaikke fullført 1971 Fantasia chez les ploucs  Gérard Pirès ikke oppført på rollelisten Doucement les basses  Jacques Deray også produsent La planète des hommes (ingen) Bob Elia and Jean-Marie Périer kortfilm, produsent Rød sol Gauche Terence Young  Skjulestedet ved broen  Pierre Granier-Deferre  1972 Det var en gang en purk mann som ringer på Georges Lautner ikke oppført på rollelisten Mordet på Trotskij  Joseph Losey  La prima notte di quiete  Valerio Zurlini også produsent Skitne penger Commissaire Édouard Coleman Jean-Pierre Melville 1973 Sjokkbehandling  Alain Jessua Scorpio  Michael Winner Les granges brûlées  Jean Chapot Hevn  Duccio Tessari også produsent Løslatt på prøve  José Giovanni også produsent 1974 La Race des seigneurs  Pierre Granier-Deferre Kyss før døden  Georges Lautner også produsent Borsalino & Co.  Jacques Deray også produsent 1975 Zorro Don Diego de la Vega / Zorro Duccio Tessari Duell i Paris  Jacques Deray også produsent Ensom ulv  José Giovanni også produsent 1976 Monsieur Klein  Joseph Losey også produsent Comme un boomerang  José Giovanni også produsent og manus 1977 Banden Robert Jacques Deray også produsent Armageddon  Alain Jessua også produsent Mannen som alltid hadde det travelt  Édouard Molinaro også produsent To Kill a Rat  Georges Lautner også produsent 1978 Attention, les enfants regardent  Serge Leroy også produsent De lange knivers natt (ingen) Martyn Burke produsent 1979 Airport ’80: Concorde  David Lowell Rich Le toubib  Pierre Granier-Deferre også produsent 1980 Døden er mitt våpen  Jacques Deray også produsent og manus Teheran 43  Aleksandr Alov og Vladimir Naumov 1981 En gang purk – alltid purk! Choucas Alain Delon også produsent, regi, manus 1982 Sjokket  Robin Davis også produsent og co-regissør 1983 Hete diamanter  Alain Delon også produsent, regi, manus Le jeune marié (ingen) Bernard Stora produsent 1984 Swanns kjærlighet  Volker Schlöndorff Er det min, eller din, kone?  Bertrand Blier også produsent 1985 Lovløs purk  José Pinheiro også produsent og manus 1986 Tunnellen  René Manzor også produsent og manus Les pros (ingen) Florence Moncorgé-Gabin kortfilm, produsent 1988 Lovløs purk – spesialoppdraget  José Pinheiro også produsent og manus 1990 Nouvelle vague Han / Roger Lennox / Richard Lennox Jean-Luc Godard Dancing Machine  Gilles Béhat også produsent og manus 1992 Le retour de Casanova  Édouard Niermans også produsent 1993 Un crime  Jacques Deray også produsent og manus 1994 L'ours en peluche  Jacques Deray 1995 Hundre-og-en netter seg selv Agnès Varda 1997 Le jour et la nuit Alexandre Bernard-Henri Lévy 1998 En av to  Patrice Leconte 2000 Les acteurs seg selv Bertrand Blier 2008 Asterix og de olympiske leker  Frédéric Forestier og Thomas Langmann 2012 Happy New Year, Moms!() seg selv Sarik Andreasyan 2019 Disclaimer() seg selv Michel Denisot

Referanser

 Eksterne lenker 



Kategori:Franske skuespillere
Kategori:Personer fra departementet Hauts-de-Seine